Document ID: 32011R0577
Publication Date: 2011-06-16

Title and Content:
KOMISIJAS ĪSTENOŠANAS REGULA (ES) Nr. 577/2011
(2011. gada 16. jūnijs),
ar ko 149. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu (1), un jo īpaši tās 7. panta 1. punkta a) apakšpunktu un 7.a panta 5.punktu,
tā kā:
(1)
Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
(2)
Apvienoto Nāciju Organizācijas Drošības padomes Sankciju komiteja 2011. gada 26. maijā nolēma svītrot divas fiziskās personas no to personu, grupu un organizāciju saraksta, uz kurām jāattiecina līdzekļu un saimniecisko resursu iesaldēšana, un 12. maijā grozīja 70 ierakstus šajā sarakstā.
(3)
Turklāt papildu svītrojums būtu jāveic pēc Sankciju komitejas 2011. gada 20. aprīļa lēmuma grozīt trīs ierakstus to personu, grupu un organizāciju sarakstā, uz kurām jāattiecina līdzekļu un saimniecisko resursu iesaldēšana. Komisija pieņēma Regulu (ES) Nr. 480/2011 (2), lai stātos spēkā Sankciju komitejas 2011. gada 20. aprīļa lēmums. Tomēr ieraksta “Benevolence International Foundation” grozījums būtu jāpapildina, no Regulas (EK) Nr. 881/2002 I pielikuma svītrojot atsevišķu ierakstu “Stichting Benevolence International Nederland”.
(4)
Tāpēc attiecīgi būtu jāatjaunina Regulas (EK) Nr. 881/2002 I pielikums,
IR PIEŅĒMUSI ŠO REGULU.
1. pants
Regulas (EK) Nr. 881/2002 I pielikumu groza saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 16. jūnijā

Classification:
Level 1 Categories: 100142
100145
100161
100143
Level 2 Categories: 100168
100170
100179
100281
Level 3 Categories: 523
3474
4045
5448
All Categories: 2337
2338
261
3483
3870
4452